Ma, ur wezh roet an displegadennoù-mañ, sellomp eta ouzh emdroadur an ISF e Breizh. Emañ an holl roadennoù war al lechienn  www.impot.gouv.fr, evit ar chumunioù brasoch eget 20.000 annezad nemetken. Memestra e cheller deskiñ un nebeud traoù. Ma sammer an niver a druajidi a bae an ISF er chumunioù-bras-mañ [1] e kaver ur sifr a 10.963 den e 2009. Daougementet eo o niver dindan 7 bloaz nemetken ! Ar glad keitat a zo kresket ivez (krommenn ruz, skeul gleiz), ha pa chome stabil an tailh keitat (krommenn melen-ruz, skeul dehoù) betek 2007, a-raok ma koazhje adalek 2008 abalamour dal lezenn TEPA.